cyanic-selkie/wikianc huggingface dataset:
Հաննան ազատ է
Արտաքին հղումներ
Կատեգորիա:2009 ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ԼԳԲՏ ֆիլմեր
Թուրքաշեն
Թուրքաշեն, գյուղ Արևելյան Հայաստանում, Կարսի մարզի Արդահանի գավառում։ Գտնվում է Օլթի քաղաքից հյուսիս֊արևելք, Կուր գետ վերնագավառում, նրա ձախ ափին։
Պատմություն
1914-1915 թվականներին բնակչությունը գաղթել է Ախալցխայի շրջան և Աբխազիա։
Բնակչություն
1907 թվականին ուներ 531 բնակիչ՝ մեծամասամբ հայեր ։
Ծանոթագրություններ
Կատեգորիա:Արևելյան Հայաստանի գյուղեր
Գալինա Կլիմովա
Գալինա Դանիելևնա Կլիմովա (Галина Даниелевна Климова, ), ռուս բանաստեղծուհի, թարգմանիչ ։
Կենսագրություն
Գալինա Կլիմովան ծնվել է 1947 թվականին Մոսկվայում՝ ծառայողի ընտանիքում։ 1948-1966 թվականներին ապրել է Նոգինսկում, ավարտել Վլադիմիր Կորոլենկոյի անվան դպրոցը։ Բանաստեղծությունների առաջին ժողովածուն հրատարակել է «Զնամյա կոմունիզմա» (1965) թերթում։ 1972 թվականին ավարտել է Մոսկվայի մանկավարժական ինստիտուտի աշխարհա-կենսաբանական ֆակուլտետը, 1990 թվականին՝ Մաքսիմ Գորկու անվան գրականության ինստիտուտը (Եվգենի Վինոկուրովի դասընթաց)։ Որպես բանաստեղծ հանդես է գալիս 1965 թվականից։ 1799-1997 թվականներին կազմել է «Մոսկովյան մուսա» մոսկվացի կին բանաստեղծների անթոլոգիան, «Դրախտի այգուց» ռուս-բուլղարական անթոլոգիան։
1998-2008 թվականներին կազմակերպել և վարել է «Մոսկովյան մուսա» գրական սալոնը, եղել Մոսկվայի գրողների միության քարտուղարը, Լրագրողների միջազգային միության անդամ։ «Ռուս մեծ հանրագիտարանի» գիտական խմբագիրն է։ 2006 թվականից ղեկավարում է «Ժողովուրդների բարեկամություն» ամսագրի գրական բաժինը ։ Գրական տապան փառատոնի մասնակից է։ Կլիմովայի բանաստեղծությունները թարգմանվել են հայերեն («Տառեր քարերին»), սլովակերեն, հոլանդերեն, չինարեն և լեհերեն։
Արտաքին հղումներ
Կատեգորիա:Ռուս բանաստեղծներ Կատեգորիա:Ռուս թարգմանիչներ Կատեգորիա:Մաքսիմ Գորկու անվան գրականության ինստիտուտի շրջանավարտներ Կատեգորիա:Խորհրդային բանաստեղծուհիներ Կատեգորիա:20-րդ դարի կին գրողներ Կատեգորիա:Խորհրդային թարգմանիչներ Կատեգորիա:Բանաստեղծներ այբբենական կարգով
Զարեհ Գալֆայան
Զարեհ Համբարձումի Գալֆայան, հայ նկարիչ։
Կենսագրություն
Ծնվել է Կ. Պոլսում։ Կրթությունն ստացել է ծննդավայրի գեղարվեստների վարժարանում, որն ավարտելուց հետո պաշտոնավարել է Կենտրոնական վարժարանում՝ որպես նկարչության ուսուցիչ։ Նրա նկարները առաջին անգամ ցուցադրվել են Կ. Պոլսում. ուշադրություն են գրավել հատկապես «Դոլմա Բահջեն երեկոյան», «Մշուշապատ առավոտը Թոփխանեում», «Ռումելի Հիսարի վերջալույսը» և այլն։ 1922 թվականին մեկնել է Փարիզ, սովորել նկարչական դպրոցում, նոր նկարներ ստեղծել, որոնք ցուցադրվել են զանազան առիթներով։ Եղել է «Հայ ազատ նկարիչների միության» քարտուղարը։ Կյանքի վերջին տարիներին գերազանցապես զբաղվել է մանրանկարչությամբ ։
Գալֆայանի «Ինքնադիմանկար» և «Տրեպորի տեսարան» կտավները գտնվում են Հայաստանի ազգային պատկերասրահում ։
Ծանոթագրություններ
Կատեգորիա:Հայ նկարիչներ Կատեգորիա:19-րդ դարի հայ նկարիչներ Կատեգորիա:Հայերն Օսմանյան կայսրությունում Կատեգորիա:Օսմանյան կայսրության նկարիչներ Կատեգորիա:Ֆրանսիայում օսմանյան ներգաղթյալներ Կատեգորիա:20-րդ դարի հայ նկարիչներ
Ռավազինիի մրջյուն
Ռավազինիի մրջյուն, մրջյունների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։
Նկարագրություն
Բավականին խոշոր մրջյուններ են, որոնց աշխատավոր առանձնյակների մարմնի երկարությունը 5,9-6,5 մմ է․ էգերինը 7,8-8,1 մմ է, իսկ արուներինը՝ 6,5-7,0 մմ։ Աշխատավոր մրջյունների գլուխը և առաջնամեջքը կարմրավուն են, փորիկը՝ մգացած, իսկ սեռական առանձնյակները գրեթե միատարր մուգ դարչնագույն են կամ սև ։
Տարածվածություն
Տարածված է Ալբանիայում, Հարավսլավիայում, Թուրքիայում, Վրաստանում և Հայաստանում։ Հայտնաբերվել է միայ Հայաստանի կենտրոնական մասում՝ Արզական և Աղավնաձոր գյուղերի մոտակայքում (Կոտայքի մարզ) ։
Էկոլոգիա
Ապրում են անտառեզրերին, կաղնու անտառի բացատաում և ծովի մակարդակից 1700-1800 մ բարձրությունների վրա։ Հասարակական միջատներ են, գաղութները բաղկացած են մի քանի հարյուրից մինչև մի քանի հազար առանձնյակներից։ Բները պատրաստում են քարերի տակ։ Թևավոր սեռական առանձնյակները հայտնաբերվել են օգոստոսին։ Սնվում են անողնաշար կենդանիներով և նրանց դիերով, օգտագործում են նաև լվիճների մեղրացողը ։
Պահպանություն
Հանրապետությունում սահմանափակ արեալով հազվագյուտ տեսակ է, որը Բնության պահպանության միջազգային միության Կարմիր ցուցակի չափորոշիչներով ներկայումս գնահատվում է որպես վտանգված տեսակ։
Հայտնի են մի քանի գաղութներ։
Թվաքանակի փոփոխության միտումները բացահայտված չեն։
Վտանգման հիմնական գործոններն են անտառահատումները և անտառտնտեսություններում լայն ազդեցությամբ միջատասպանների օգտագործումը։
Պահպանվում է «Արզական–Մեղրաձոր» արգելավայրում ։
Ծանոթագրություններ
Կատեգորիա:Միջատներ Կատեգորիա:Վտանգված տեսակներ Կատեգորիա:ՀՀ Կարմիր գրքում գրանցված կենդանիներ
Նուկաևո
Նուկաևո (Нукаево, Нухай), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 340 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուգարչինսկի շրջանի բնակավայրեր
Երկրաչափությունը, տոպոլոգիան և հանրահաշիվը Հայաստանում
Երկրաչափության բնագավառում հետազոտություններն սկսվել են 1940-ական թվականներին ԵՊՀ-ում. ուսումնասիրվել են ուղղաձիգ կոնգրուենցիաների աֆինային տեսության հարցեր։ Հետագայում ուսումնասիրություններն ընդլայնվել են. աշխատանքներ են կատարվել բազմաչափ հարթությունների լոկալդիֆերենցիալ երկրաչափության, դաս. համասեռ տարածություններում ենթաբազմաձևությունների երկակի նորմալացման և ենթաբագմաձևությունների լոկալ կառուցման, դիֆերենցելի շերտավորման վրա աֆինային կապերի ու տենգորական դաշտերի պրոյեկտման տեսության և այլ հարցերի վերաբերյալ։
Հանրահաշվի բնագավառում առաջին աշխատանքը կատարվել է 1950-ական թվականներին՝ մասնակի տեղադրությունների վերջավոր համակարգերի հետազոտման վերաբերյալ (Վ. Հովհաննիսյան)։ 1970-ական թվականներից աշխատանքներ են կատարվում քառակուսի մատրիցների ներկայացման, Լիի իրական ոչ կոմպակտ պարզ խմբերի վերլուծման, ունիվերսալ և երկրորդ աստիճանի հանրահաշիվներում երկրորդ աստիճանի նույնությունների հետազոտման, երկրորդ աստիճանի զուգորդված նույնությունների դասակարգման, Պրիմի բազմաձևությունների՝ հիպերէլիպսային կորի 2 կետերում ճյուղավորման դեպքում ուսումնասիրման և այլ հարցերի վերաբերյալ։
Կատեգորիա:Հանրահաշիվ Կատեգորիա:Տոպոլոգիա Կատեգորիա:Երկրաչափություն Կատեգորիա:Գիտությունը Հայաստանում
Դարմշտադտ
Դարմշտադտ (Darmstadt), քաղաք Գերմանիայում` Հեսսենի երկրամասի հարավային մասում։ 1997 թվականին ստացել է «գիտությունների քաղաքի» պաշտոնական կարգավիճակ (Wissenschaftsstadt):
Պատմություն
Քաղաքը Darmundestat անունով առաջին անգամ հիշատակվել է 11-րդ դարի վերջին։
Տեղի բնակիչները ենթադրում են, որ քաղաքի անվանումը ծագում է Դարմբախ (Darmbach) անվանումից, որ քաղաքի տարածքով երբեմնի հոսող գետի անվանումն է եղել ։ Սակայն փաստն այն է, որ վտակն է իր անունը ստացել քաղաքից, ոչ թե հակառակը ։
Դրամշտադտը քաղաքի կարգավիճակ պաշտոնապես ստացել է 1330 թվականին կայսր Լյուդվիգ IV Բավարացու օրոք` դառնալով Կատցենելբոգեն կոմսության (Grafschaft Katzenelnbogen), իսկ հետագայում` Հեսսենի կոմսության մաս (Landgrafschaft Hessen): 1806 թվականից Հեսսենի մեծ կոմսերի նստավայրն է։
Ինդուստրացման դարաշրջան
19-րդ դարի ընթացքում քաղաքի բնակչությունն արել է` 15.000-ից դառնալով 72.000: 1877 թվականին ի հայտ է գալիս տեխնիկական առաջին դպրոցը, որ հետագայում վերածվում է տեխնիկական համալսարանի։
20-րդ դարում Դարմշտադտը դառնում է գեղարվեստական մոդեռն ուղղության կենտրոն (Jugendstil): Ամենամյա տարբեր նախագծերի համար քաղաքում կառուցվեցին այդ շրջանի ճարտարապետական նշանավոր մի շարք շինություններ։ 1937 թվականին քաղաքի տարածքն ընդարձակվել է շրջակա մի շարք բնակավայրերի հաշվին։
Երրորդ ռայխ
Դարմշտադտի բնակիչներն ակտիվորեն աջակցելենն նացիստներին. այդ շրջանում քաղաքը դարձել է հիտլերյան ռեժիմի հիմնական հենարաններից մեկը։ Դարմշտադտը գերմանական առաջին քաղաքներից էր, ուր Հիտլերի` իշխանության գալուց հետո փակվեցին հրեաների խանութները։ Քաղաքի հրեա բնակիչներից մոտ 3.000 մարդ ուղարկվել են մահվան ճամբարներ ։ Քաղաքի կենտրոնը և նրա զգալի մասը ավերվել են 1944 թվականի սեպտեմբերի 11-ի` բրիտանացիների հրետակոծումից. դրա արդյուքում զոհվել է քաղաքի 12.300 բնակիչ, իսկ 66.000 բնակիչ զրկվել են արյունից ։
Հետպատերազմական տարիներ
Պատերազմից հետո Դարմշտադտը դանդաղ վերականգնվում էր ճարտարապետական պարզ ոճով։ Քաղաքում հաստատվեցին գիտահետազոտական, բիոտեխնոլոգիական, տպագրական արդյունաբերության, հեռակապի բնագավառի շատ ընկերություններ` Դարմշտադտին «գիտությունների քաղաքի» հռչակ հաղորդելով։ Դարմշտադտի տեխնոլոգիական համալսարանը հայտնի է ամբողջ աշխարհում։ Համալսարանի` մեծ թվով ուսանողներ բնակություն են հաստատում քաղաքում. 2004 թվականին գրանցվել է ավելի քան 33.547 ուսանող։
Սպորտ
Բունդեսլիգայում հանդես է գալիս «Դարմշտադտ 98» թիմը։
Իրադարձություններ
Ամեն տարի` հուլիսի սկզբին, Հերցոգի պալատի շրջակայքում կազմակերպվում է Հայներֆեստ (Heinerfest) փառատոնը։ Նույն տեղում մայիսիսն կազմակերպվում է Շլոսգրաբենֆեստ (Schloßgrabenfest) փառատոնը։ Այս երկու փառատոները համապատասխանաբար գրավում են ավելի քան 700.000 և 400.000 այցելուներ։
Դարմշտադտի քաղաքապետներ
¹ սոցիալ-դեմոկրատական կուսակցություն ² կանաչների կուսակցություն
Դավանանք
¹ 2006 թվականի 31.12.2006 աղբյուր (Darmstadt Datenreport 2006)
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի համալսարանական քաղաքներ Կատեգորիա:1330 թվականին հիմնադրված բնակավայրեր
Լիամ Էյքեն
Լիամ Պատրիկ Էյքեն (Liam Padraic Aiken, ), կինոյի և հեռուստատեսության ամերիկացի դերասան։ Առավել հայտնի է «Խորթ մայրը» ֆիլմում կատարած Բեն Հարրցիոնի և «Լեմոնի Սնիկետ։ 33 անհաջողություն» ֆիլմում կատարած Կլաուս Բոդլերի դերերով։
Կենսագրություն
Լիամ Էյքենը MTV ալիքի հաղորդավար Բիլլ Էյքենի (մահացել է 1992 թվականին) և իռլանդուհի Մոյի Էյքենի տղան է ։ Սովորել է Դվայետ Էնգլվուդի անվան դպրոցում, այդ ընթացքում առաջին անգամ նկարահանվել է «Ֆորդ» ավտոմոբիլի գովազդում, որից հետո նրան սկսել են հրավիրել ֆիլմերում տարբեր դերերի համար։ Ամենաառաջին լուրջ դերը եղել է Նեդ Գրիմի՝ Ֆեյ Գրիմի և Հենրի Ֆուլի որդու դերը, ամերիկացի ռեժիսոր Հալ Հարտլեյի «Հենրի Ֆուլ» ֆիլմում 1997 թվականին։ Նրա մայրը հիացած էր նրա վաղ կարիերայով և ուզում էր, որ նա նկարահանվի ֆիլմերում։
Առաջին վառ դերy դարձել է Բեն Հարրիսոնի դերը համաժողովրդական մինչ օրս «Խորթ մայրը» ֆիլմում։ Այդ դերի համար նա ստացել է Young Actor Age Ten or Younger մրցանակը։ Ջուլիա Ռոբերտսի և Սյուզան Սարանդոնի հետ նկարահանումները օգնեցին նրան մուտք գործել ֆիլմերի աշխարհ։ 2002 թվականին հայտնվել է Անիծված ճանապարհ ֆիլմում, իսկ 2003 թվականին գլխավոր դերով նկարահանվել է Բրդոտ, հատուկ նշանակության ջոկատ ֆիլմում։
Մի քանի անհաջող փորձից հետո, 2004 թվականին նրան հաջողվում է ստանալ գլխավոր դեր՝ Կլաուս Բոդլերի դերը «Լեմոնի Սնիկետ։ 33 անհաջողություն» ֆիլմում։ 2009 թվականի մարտ ամսին Էյքենին հրավիրել են, որպեսզի «Մարդասպանը իմ մեջ» թրիլլերում խաղա Ջոննի Պապպասի դերը, որտեղ նկարահանվել է Հոլիվուդյան աստղեր Քեյսի Աֆֆլեկի, Քեյթ Հադսոնի և Ջեսիկա Ալբայի հետ։
2008 թվականի աշնանը ընդունվել է Նյու Յորքի համալսարան։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղա երեխա դերասաններ
(7940) Էրիկմեյեր
(7940) Էրիկմեյեր (Erichmeyer), աստերոիդ աստերոիդների հիմնական գոտում։ Հայտնաբերվել է 1991 թվականի մարտի 13-ին Օաք Ռիջ աստղադիտարանի կողմից Հարվարդում ։
Միջին հեռավորությունը Արեգակից կազմում է 2,637061 ա. մ., առավելագույնը մոտենում է 2,4078 ա. մ. հեռավորության վրա և հեռանում 2,8663 ա. մ. ։ Արեգակի շուրջ մեկ ամբողջական պտույտ է կատարում 1564,15 երկրային օրվա ընթացքում, իր ուղեծրով շարժվելով միջինում 0,230157 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,72° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Օաք Ռիջ աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աբդելհամիդ Բենհեդուգա
Աբդելհամիդ (Աբդ ալ-Համիդ) Բենհեդուգա (արաբ. عبد الحميد بن هدوقة, ), հայտնի ալժիրցի գրող, դրամատուրգ, լրագրող։ Գրել է արաբերեն լեզվով։
Կենսագրություն
Ալժիրցի արաբի և բերբեր (էթնիկ խումբ) մոր որդի էր։ Կրթություն ստացել է Կոնստանտինի համալսարանում արաբերեն և ֆրանսերեն  լեզուներով և աստվածաբանություն Թունիսի ազ-Զիտունա համալսարանում։
Մասնակցել է Ալժիրի անկախության համար մղված հակամարտությանը։ Ազգայնական է։ Հետախուզվել է ոստիկանության կողմից, 1995 թվականին ապաստան է գտել Ֆրանսիայում։ 1958 թվականին Թունիսում միացել է Ալժիրի ազգային-ազատագրական պայքարին, որտեղ համագործակցել է «La Voix de I'Alge՛rixu» ռադիոյի հետ։ 1957-1962 թվականներին  աշխատել է որպես Թունիսի մշակութային ծրագրերի ռադիոլրագրող Փարիզում և մի շարք այլ հեռուստակայաններում, 1962-1977 թվականներին Ալժիրում։
Եղել է Ազգային մշակութային խորհրդի նախագահ (1990 թվական) և Ազգային խորհրդատվական խորհրդի փոխնախագահ (1992 թվական)։
Ստեղծագործական կյանքը
Համարվում է իր ժամանակների ամենակարևոր ալժիրցի գրողներից մեկը, ով գրել է արաբերեն լեզվով։
Առաջնաելույթը կատարել է 1951 թվականին։
1957-1974 թվականներին գրել է տասնյակ թատերական պիեսներ և բեմադրել ԲԻ-Բի-Սի ընկերության համար, Թունիսի ռադիոյում և Te՛le՛Diffusion d'Alge՛rie-ում։
Ստեղծել է ավելի քան տասնհինգ վեպեր արաբերեն լեզվով, ինչպես նաև մի շարք պատմվածքներ։ Հեղինակի գործերն են՝ «Յոթ ճառագայթ» (1960 թվական), «Ալժիրական ստվերներ» (1960թվական), «Գրողը և ուրիշ պատմություններ» (1972 թվական), «Քամին հարավից» (1971թվական)։ Հասարակության խմդիրները նկարագրել է  իր մի շարք վեպերում՝ «Երեկվա վերջը» (1974թվական), «Արշալույսի ծնունդը» (1980թվական), «Ջազը և դերվիշը» (1983թվական)։
Նրա «Le vent du sud» վեպը նվիրված է Ալժիրի գյուղատնտեսության հարցին, համարվել է արաբերեն լեզվով առաջին ալժիրական վեպը։ «Le vent du sud» վեպը նաև էկրանավորվել է։
Նրա շատ գրքեր թարգմանվել են ֆրանսերեն, հոլանդերեն, գերմաներեն և իսպաներեն լեզուներով։
Ծանոթագրություններ
Կատեգորիա:Ալժիրցի գրողներ Կատեգորիա:Ալժիրցի լրագրողներ
Զավեն Հարությունյան (բալետի արտիստ)
Կենսագրություն
1978-1987 թվականներին սովորել է Երևանի պարարվեստի պետական ուսումնարանում։ 1987 թվականից Երևանի Ալեքսանդր Սպենդիարյանի օպերայի և բալետի ազգային ակադեմիական թատրոնի բալետի դերասան է։
Հյուրախաղերով հանդես է եկել ԱՄՆ-ում, Ֆրանսիայում, Գերմանիայում, Իսպանիայում, Ռուսաստանում, Եգիպտոսում, Թուրքիայում, Արաբական Միացյալ Էմիրություններ, Մեքսիկայում և այլուր ։
Ծանոթագրություններ
Կատեգորիա:1969 ծնունդներ Կատեգորիա:Օգոստոսի 20 ծնունդներ Կատեգորիա:Երևան քաղաքում ծնվածներ Կատեգորիա:ՀՀ վաստակավոր արտիստներ Կատեգորիա:Երևանի պարարվեստի ուսումնարանի շրջանավարտներ
Ինֆորմացիայի մշակման ֆեդերալ ստանդարտներ
Ինֆորմացիայի մշակման ֆեդերալ ստանդարտները, ԻՄՖՍ (Federal Information Processing Standards, FIPS) ազատ հրապարակվող ստանդարտներ են, որոնք մշակում է ԱՄՆ-ի կառավարությունը և որոնք օգտագործում են ԱՄՆ-ի բոլոր քաղաքացիական կառավարական հաստատությունները և կոնտրագենտները։ ԻՄՖՍ-ի ստանդարտներից շատերը ներկայացնում են իրենցից լայն տարածություն ստացած այլ ստանդարտների (ANSI, IEEE, ISO և այլն) ձևափոխված տարբերակները։
ԱՄՆ-ի կառավարությունը նշակել է այնպիսի ԻՄՖՍ-ի ստանդարտներ, ինչպիսին են երկրների կոդերը, կրպտոգրաֆիկ ստանդարտները, որոնք են, օրինակ DES (FIPS 46) ու AES (FIPS 197), այլն։
Երկրների և շրջաններ կոդավորման FIPS-ի ստանդարտները նման են ISO 3166-ի և NUTS-ի ստանդարտներին։
Արտաքին հղումներ
Կատեգորիա:Ստանդարտներ
Միաս
Միաս (ռուս.՝ Миасс ), քաղաք Ռուսաստանի Չելյաբինսկի մարզում, Միասի քաղաքային օկրուգի վարչական կենտրոնը։ Բնակչությունը կազմում է 151,275 մարդ (2019)։ Գտնվում է Միաս գետի ափին, Իլման լեռան ստորոտում, Չելյաբինսկի շրջկենտրոնից 96 կմ արևմուտք։
Ծանոթագրություններ
Կատեգորիա:1773 թվականին հիմնադրված բնակավայրեր
Սպիտակ լույս
Սպիտակ լույս, սպեկտրային բարդ բաղադրության էլեկտրամագնիսական ճառագայթում, որը գունային առումով չեզոք զգացողություն է առաջացնում առողջ աչքում։ Սպիտակ լույսի զգացողություն է ստեղծում Արեգակի, ինչպես նաև բարձր ջերմաստիճան ունեցող անթափանց պինդ և հեղուկ մարմինների ճառագայթումը։ Սպիտակ լույսի ֆիզիոլոգիական զգացողություն կարելի է ստանալ նաև այն դեպքում, երբ որոշակի հարաբերակցությամբ միախառնվում են երկու, այսպես կոչված, լրացուցիչ կամ երեք մեներանգ (օրինակ, կարմիր, կանաչ և մանուշակագույն) ճառագայթումներ։
Տես նաև
Կատեգորիա:Օպտիկա Կատեգորիա:Ֆոտոչափություն
Կարո Մարտիրոսյան
Կարո Մարտիրոսյան, ամերիկահայ նշանավոր իրավաբան, որը ներկայումս գործում է Լոս Անջելեսում ։
Հայտնի գործեր
Մարտիրոսյանը ունեցել է բազմաթիվ իրավական գործեր՝ կապված անձնական իրավաբանության, քաղաքացիական իրավունքի, բարդ դատավարությունների, ապրանքների պատասխանատվության և սահմանադրական իրավունքի հետ։
Մարտիրոսյանի մի քանի գործեր արժանացել են ազգային և միջազգային ուշադրության, որոնցից երկուսը եղել են Դոլի ընտանիքի գործը և Քելի Թոմասի՝ ոստիկանական տաբեր գերատեսչությունների կողմից ծեծի ենթարկվելու գործը ։ Դոլի ընտանիքի գործը բազմաթիվ զոհեր է ներառել, որոնց մեջ եղել է նաև կին դերասանուհի և ծանրամարտուհի Էմիլի Դոլին, որը հայտնի է եղել որպես Մաունթին Ֆիջի (Mountain Fiji) : Այն հանգեցրել է ԱՄՆ-ի պատմության մեջ ոստիկանական գործակալության դեմ հարուցված գործերից մեկի ամենաբարձր դրամական մրցանակին ։
Գրականություն
Կատեգորիա:Ամերիկահայեր Կատեգորիա:Ամերիկահայ իրավաբաններ Կատեգորիա:Իրավաբաններ Կատեգորիա:Իրավաբաններ ըստ ազգության Կատեգորիա:Իրավաբաններ ըստ երկրի
Լիքվիդամբար խեժատու
Լիքվիդամբար խեժատու, համամելազգիների ընտանիքի, լիքվիդամբար ցեղի բույս։
Նկարագրություն
Ծառ է՝ մինչև 45 մ բարձրությամբ, ուղիղ, սլացիկ բնով, որի տրամագիծը հասնում է 120-150 սմ-ի, նեղ, ձվաձև սաղարթով։ Երիտասարդ ընձյուղները սկզբում ծածկված են ելունդավոր, շիկավուն մազիկներով, ավելի ուշ՝ թևանման ելուստներով, կարմրագորշավուն են։ Բնի կեղևը խոր-ակոսավոր է, մուգ մոխրավուն։ Տերևները 5-7 խոր թաթաբլթակավոր են, 10-18 սմ երկարությամբ, փայլուն, վերևից մուգ կանաչ, ներքևից՝ ավելի բաց գույնի, աշնանը ստանում են մուգ մոռագույն գունավորում։ Բլթակները երկարավուն-եռանկյուն են, սրածայր, մանր-ատամնաեզր։ Տերևակոթունները հասնում են 6-18 սմ երկարության։ Տերևակիցները մանր են։ Առէջային ծաղիկները հավաքված են ծայրային ողկույզներում, ծածկված շիկավուն մազմզուկներով։ Վարսանդայինները հավաքված են միայնակ, դեպի ցած հակված գլխիկներում։ Պտղաբույլերը գնդաձև են, 2,5-3,5 սմ տրամագծով և ծառի վրա պահպանվում են ողջ ձմռան ընթացքում։
Տարածվածություն
Տարածված է Հյուսիսային Ամերիկայում՝ Ֆլորիդա, Օհայո, Ինդիանա, Օկլահոմա, Միսսիսիպի գետի ստորին հոսանքներում, Կենտրոնական և Հարավային Մեքսիկայի լեռներում և Գվատեմալայում, ցածրադիր, շրով ամեն տարի ողողվող տեղամասերում։ Պահանջում է սննդանյութերով հարուստ, չափավոր խոնավ, ստրուկտուրային հողեր։ Բազմանում է սերմերով, որոնք տրատիֆիկացիայի կարիք են զգում։ Հայաստան է ներմուծվել 30-ական թվականներին և մշակվել է Երևանի կանաչ գոտում, որտեղ պաշտպանված վայրերում լավ է աճում, հազվադեպ է ցրտահարվում և աչքի է ընկնում դեկորատիվ բարձր ատկանիշներով։ ճրաշալի է աճում Իջևանի, դենդրարիում, որտեղ բոլորովին չի ցրտահարվում, առատորեն ծաղկում և պտղաբերում է։ Խորհուրդ է տրվում լայնորեն օգտագործել Հայաստանի մերձարևադարձային շրջաններում։ Արարատյան դաշտի տաք միկրոշրջաններում կարելի է մշակել սահմանափակ քանակությամբ։
Կիրառություն
Բնափայտը կարմրագորշավուն է, ծանր, ամուր, օգտագործվում է զենքերի փայտյա մասերը պատրաստելու, կահույքի, տարայի, լավագույն ֆաներայի արտադրությունում, թղթի արդյունաբերության, ինչպես նաև վագոնաշինության և ինքնաթիռաշինության բնագավառում։ Հայաստանում արդյունաբերական կիրառում չունի ։
Չոպովցի (գյուղ, Մուկաչևոյի շրջան)
Չոպովցի (Чопівці), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Չոպովցի գյուղում բնակվում էր 434 մարդ։ Բնակավայրը զբաղեցնում է 0,709 կմ² տարածք։ Բնակչության խտությունը կազմում էր 612,13 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Մուկաչևոյի շրջանի բնակավայրեր Կատեգորիա:Ուկրաինայի գյուղեր
Հայրուննիսա Գյուլ
Հայրուննիսա Գյուլ (Hayrünnisa Gül, օրիորդական ազգանուն՝ Օզյուրտ (Özyurt), ), Թուրքիայի 11-րդ նախագահ Աբդուլա Գյուլի կինը և զարմուհին։ Եղել է Թուրքիայի առաջին տիկինը 2007- 2014 թվականներին։
Կենսագրություն
Հայրուննիսա Գյուլը ծնվել է 1965 թվականի օգոստոսի 18-ին Ստամբուլի Բեշիկթաշ շրջանում ։ 1980 թվականի օգոստոսի 20-ին 15 տարեկանում ամուսնացել է իր բարեկամ Աբդուլա Գյուլի հետ։ Գյուլ ամուսինները ունեն երկու որդի՝ Ահմեդ Մյունիրը և Մեհմեդ Էմրեն և մեկ դուստր՝ Քյուբրային ։
Լինելով Թուրքիայի առաջին տիկին՝ ձեռնամուխ է եղել սոցիալական մի շարք ծրագրերի, որոնք ուղղված են եղել կրթական, առողջապահական և կանանց խնդիրների լուծմանը ։
Հայրուննիսա Գյուլը, չնայած այն հանգամանքին, որ գլխաշոր է կրում, մշտապես դեմ է արտահայտվել իսլամադավան երկրներում գլխաշորի պարտադիր կրմանը ։
2010 թվականի հոկտեմբերի 7-ին տիկին Գյուլը եղել է առաջին տիկինը, ով ելույթ է ունեցել ԵԽԽՎ-ում։ Նա ելույթ է ունեցել սահմանափակ կարողություններով երեխաների և կանանց հիմնախնդիրների մասին ։
Ծանոթագրություններ
Կատեգորիա:Թուրքիայի առաջին տիկնայք Կատեգորիա:Ստամբուլում ծնված անձինք Կատեգորիա:Թուրք սուննի մուսուլմաններ
Աշխատասենյակ
Աշխատասենյակ, տան այն սենյակն է, որն օգտագործվում է թղթակցությունների, համակարգչային աշխատանքի կամ ընթերցանության համար։ Ավանդաբար, տան աշխատասենյակը եղել է տանտիրոջ և ընտանիքի հոր անձնական գրասենյակը կամ ընթերցասրահը, սակայն այսօր աշխատասենյակը գործածվում է ընտանեկան բիզնեսի կառավարման համար և բաց է ողջ ընտանիքի առաջ։
Դիրք և կահավորանք
Աշխատասենյակը պարունակում է գրասեղան, աթոռ, համակարգիչ, լուսամփոփներ, գրքեր, գրապահարաններ և դարակներ։ Որպես աշխատասենյակ՝ սովորաբար ծառայում է լրացուցիչ ննջասենյակը, բայց շատ ժամանակակից տներ ունեն հատուկ սենյակ՝ նախատեսված աշխատասենյակի համար։ Երբեմն տան գրադարանն է գործածվում որպես աշխատասենյակ, իսկ «աշխատասենյակ» բառը նույնացնում են դպրոցներում կամ գրասենյակներում սովորելու կամ աշխատելու համար նախատեսված սենյակների հետ։
Ժամանակակից գործառույթ
Համացանցի ազդեցությամբ վերափոխվել են նաև տան աշխատասենյակի գործառույթներն ու կահավորանքը։ 1970-ական թվականների տեխնոլոգիական հեղափոխությունը թույլ է տալիս համացանցի միջոցով, համշխարհային հիմունքներով տնից աշխատել, հաղորդակցվել, արտադրել, գնել, վաճառել և մրցակցել։ Աշխատասենյակն այսօր պարունակում է էլեկտրոնային փոստ, տեսաձայնագրող, տեսածրող, պատճենահանող սարքեր և այլն։
Ծանոթագրություններ
Կատեգորիա:Տուն (շինություն)
Նուկատովո
Նուկատովո (Нукатово, Ноҡат), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 245 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
Նոր շրջանի հայկական դպրոց
Նոր շրջանի հայկական դպրոց, երկու հատվածի բաժանված Հայաստանում և հայ գաղթօջախներում հայ ժողովուրդի կրթության ու լուսավորության կազմակերպում, որի վրա հիմնվել էր Նոր շրջանի հայկական մշակույթը։ Արևելյան Հայաստանի միացումը Ռուսաստանին հնարավորություններ է ստեղծել, որ հայկական մշակույթն ավելի սերտորեն առնչվի ռուսների հետ։ Արևմտահայ հատվածն ավելի շատ կրել է եվրոպական, հատկապես՝ ֆրանսական մշակույթի ազդեցությունը։ Հայ ժողովրդի մի խոշոր հատված, ապրելով աշխարհի տարբեր երկրներում և կրելով նրանց մշակութների ազդեցությունները, նույնպես ստեղծել է մշակութային մնայուն արժեքներ։ 19-րդ դարասկզբի հայ առաջավոր կրթօջախներից էին Մոսկվայի Լազարյան ճեմարանը (1815-1921), Աստրախանի Աղաբաբյան (1810, 20-րդ դարի սկզբին վերածվել է գիմնազիայի, 1918 թվականին՝ հայկական աշխարհիկ դպրոցի) և Թիֆլիսի Ներսիսյան (1824-1925) դպրոցները, Վենետիկի Մուրատ-Ռափայելյան և Ձմյուռնիայի Մեսրոպյան վարժարանները։ Արևելահայ կրթական գործում կարևոր էր Թիֆլիսի Ներսիսյան դպրոցի դերը։ Նրա շրջանավարտները մեծապես նպաստել են հայ գրականության, հրապարակախոսության, թատրոնի, գեղանկարչության, երաժշտության զարգացմանը։
1838 թվականի մարտին ցարական կառավարության հաստատած «Հայ լուսավորչական հավատի հոգևոր գործերի կառավարման կանոնադրությունը» («Պոլոժենիե») իրավունք է տվել Էջմիածնում հիմնելու հոգևոր ճեմարան, հայկական եկեղեցական 6 թեմերի (Արարատյան, Ղարաբաղի, Շամախու (Շիրվանի), Վրաստանի, Աստրախանի, Նոր Նախիջևան-Բեսարաբիայի) կենտրոններում բացել մեկական հոգևոր սեմինարիա կամ թեմական դպրոց, իսկ եկեղեցիներին կից՝ ծխական դպրոցներ։ Ազգային ինքնուրույն դեմք ունեցող կրթատուն են դարձել Երևանի գավառական (1832) և թեմական (1837) դպրոցները։ Այդ ժամանակաշրջանում Արևելյան Հայաստանում գործել են տարբեր տիպերի ավելի քան 160 դպրոցներ (3890 աշակերտ, 194 ուսուցիչ)։
1860-ական թվականին կրթությունը նկատելի առաջընթաց է ապրել, դպրոցներից հեռացվել են թերուս վարժապետներն ու տիրացուները, ստեղծվել են մշակութալուսավորական, հրատարակչական, թարգմանչական, գրավաճառային, գրադարանային, գրաճանաչության տարածման և այլ ընկերություններ։ Դպրոցների կառավարումը հանձնվել է ընտրովի հոգաբարձություններին։ Կրթության հիմն, կենտրոն է դարձել եկեղեցածխական դպրոցը՝ 2-3 տարի ուսման տևողությամբ, դասավանդվել են հայերեն և ռուսերեն, վայելչագրություն, թվաբանություն, երգեցողություն, կրոն և այլն։
19-րդ դարի առաջին կեսը և հատկապես 1850-1860-ական թվականներին եղել են հայ ազգային դպրոցի գաղափար, որոնումների շրջան, հայ գործիչները մշակում էին ազգային լուսավորության ծրագրեր։ Կարևորելով դպրոցի դերը մատաղ սերնդին հայրենասիրական ոգով դաստիարակման մեջ՝ նրանք ամեն կերպ աջակցել են հասարակ ժողովրդի շնորհալի զավակներին, որպեսզի նրանք նույնպես պատշաճ կրթություն ստանան։ Դպրոցի ժողովրդականացման համար առանձնահատուկ նշանակություն է ունեցել աշխարհաբարի արմատավորումը (Խաչատուր Աբովյան (1843-1848 թվականին եղել է Երևանի գավառ, դպրոցի տեսուչ), Միքայել Նալբանդյան, Ստեփանոս Նազարյան և ուրիշներ)։
1870-ական թվականներին բացվել են հոգևոր կամ վիճակային դպրոցներ, որտեղ ուսուցումը 6-8 տարի էր։ Դասավանդվել են Հայաստանի, Ռուսաստանի և ընդհանուր պատմություն, աշխարհագրություն, բնագիտություն, գծագրություն, հանրահաշիվ, ֆիզիկա, մարդակազմություն, երկրաչափություն և այլն։ Հատուկ ուշադրություն է դարձվել նաև աղջիկների կրթությանը։ Օրիորդաց նշանավոր կրթօջախներից էին Մարիամ-Ղուկասյան (Շուշի), Հռիփսիմյան, Գայանյան (երկուսն էլ՝ Երևան), Մարիամյան-Հովնանյան, Գայանյան (երկուսն էլ՝ Թիֆլիս), Եղիսաբեթյան (Ախալցխա), Արղությաև (Ալեքսանդրապոլ) և այլ դպրոցներ։ Հայ դպրոցի առավել բարձր տիպը միջնակարգ թեմական դպրոցն էր՝ հիմնականում աշխարհիկ։
Հայկական դպրոցի համար այն գոյատևման պայքարի շրջան էր. հայկական բարեգործ, ընկերություններն ընդլայնել են կրթությանը հատկացրած իրենց օգնությունը, նոր դպրոցներ են բացել, տրամադրել նյութական միջոցներ և այլն։ 1890-ական թվականներին խստացվել են ցարական հետապնդումները, իսկ 1895-1896 թվականին հայկական դպրոցները կրկին փակվել են, առաջադեմ մտավորականներին կալանավորել են կամ աքսորել։
Մի շարք կրթօջախներում այդ առիթով աշակերտ, տևական հուզումներ են բռնկվել, որոնք, ի վերջո, տվել են իրենց արդյունքը. 1905 թվականին, վախենալով հակամիապետական տրամադրությունների սրվելուց, ցարը հայկական դպրոցների վերստացման հրամանագիր է ստորագրել։
Արևմտյան Հայաստանի և գաղթավայրերի կյանքում շրջադարձային էին հատկապես 1860-1870-ական թվականներին։ Ստեղծվել են մի շարք մշակութային ընկերություններ և ուսումնական հաստատություններ։ Վանում, Մուշում, Էրզրումում, Խարբերդում և այլուր բացվել են նախակրթարաններ։ Բարձր տիպի ուսումնական հաստատություններ են հիմնադրվել Կոստանդնուպոլսում, Ջմյուռնիայում, Վենետիկում, Կալկաթայում և այլ քաղաքներում։ կրթական կյանքն ուղղորդող կենտրոնը Կոստանդնուպոլիսն էր։ Դարասկզբին այնտեղ հիմնվել են եկեղեցիներին կից շուրջ 40 թաղային դպրոցներ։ Տարբեր տարիների Կոստանդնուոլսում գործել են շուրջ 50 մասնավոր դպրոցներ։ Նշանավոր էին պատրիարքարանի դպրոցը (1719- 1826), որի հիման վրա ստեղծվել է Պեգճյան մայր վարժարանը (գործում է 1830 թվականից), Սկյուտարի ճեմարանը (1838-1859, փոքր ընդմիջումներով), Նարեկյան վարժարանը (1846-1895), որի հիման վրա բացվել է Եսայան վարժարանը (գործում է 1895 թվականից), Պերպերյան վարժարանը (1876-1934)։ 1870-ական թվականների սկզբին Արևմտյան Հայաստանում և Թուրքիայում գործել են 450-ից ավելի հայկական դպրոցներ՝ ավելի քան 24 հազար աշակերտով, իսկ 20-րդ դարի սկզբին՝ 800-ից ավելի (առանց Կոստանդնուպոլսի) դպրոց՝ 82 հազար աշակերտով և ավելի քան 2150 ուսուցչով։
Արևմտահայերի կրթական կյանքում մեծ դեր են խաղացել Մխիթարյանների հիմնած Վենետիկի Մուրատ-Ռափայելյան (1836-1998) և Փարիզի Սամվել Մուրադյան (1846-1985, ընդմիջումներով) վարժարանները։ Հիշարժան են Սուրբ Ամենափրկիչ վանքի դպրոցը (հիմնադրվել է՝ 17-րդ դարի 1-ին կեսին)՝ Նոր Զուզայում, Մեսրոպյան վարժարանը (1799-1922)՝ Զմյուռնիայում, Հայոց մարդասիրական ճեմարանը (հիմնադրվել է՝ 1821)՝ Կալկաթայում, Սանդուխտյան-Մարիամյան (1870-1915), Երամյան (1878-1915), Կեդրոնական (1881-1896) վարժարանները՝ Վանում, Սանասարյան վարժարանը (1881-1915)՝ Կարինում, և այլն։ Մանկավարժական առաջին կրթական հաստատությունը Վանի վարժապետանոցն էր (1878-1881)։
19-րդ դարի 2-րդ կեսի նշանավոր հոգևոր բարձրագույն ուսումնական հաստատություն էր Արմաշի դպրեվանքը (1889-1915). պատրաստել է նաև ուսուցիչներ։
Կիլիկյան Հայաստանի կրթական կենտրոնները նույնպես բավական աշխույժ են եղել։ Ամենանշանավորն Այնթապն էր, որտեղ գործել են և՝ ազգային, և՝ միսիոներ, բազմաթիվ կրթական հաստատություններ՝ Կիլիկյան գիշերօթիկ ճեմարանը, Վարդանյան, Ներսիսյան ու Հայկանուշյան դպրոցները, Կեդրոնական Թուրքիո քոլեջը, օրիորդաց ուսումնարանը և այլն։ 1914 թվականին այնտեղ կային 14 հայկական ազգային և մասնավոր, ինչպես նաև 10 այլ դպրոցներ, որտեղ սովորել է մոտ 3500 աշակերտ։ Մեծ եղեռնից հետո Արևմտյան Հայաստանում կրթական գործը լիակատար անկում է ապրել։
*
Red Dead Redemption 2
Red Dead Redemption 2, action-adventure և երրորդ դեմքից հրաձգություն ժանրի, ազատ աշխարհով համակարգչային խաղ։ Թողարկված Rockstar Games-ի կողմից 2018 թվականին՝ PlayStation 4 և Xbox 360 խաղային համակարգերի համար, 2019 թվականի նոյեմբերի 5-ին դուրս եկավ խաղի տարբերակը արդեն Windows-ի համար։ Համարվում է Red Dead խաղի երրորդ մասը։
Red Dead Redemption 2-ի գործողություններում կա արևմտյան հոգի քանի, որ գործողությունները տեղի են ունենում 1899 թվական ին վայրի արևմուտքում, Ամերիկայի մի քանի հորինված նահանգներում։ Խաղի սյուժեն կառուցված է Դատչա Վան դեր Լինդե բանդաի արկածներ շուրջ, ղեկավարվող հերոսը բանդաի անդամ Արթուր Մորգանն է։ Լաստանավի անհաջող առևանգումից հետո գանգստերները անվտանգության գործակալներից թաքնվելու համար ստիպված են լինում փախչել անապատ։ Red Dead Redemption 2-ը խաղացողին առաջարկում է ազատ զբոսնել խաղային ողջ աշխարհով, ինքնուրույն գտնելով հետաքրքիր վայրեր և զբաղմունքներ օրինակ՝ հրաձգություն, գողություն, վայրի կենդանիների որս և ձիավազք։ «Պատվի» յուրահատուկ համակարգը, ինչպես նաև խաղացողի հանցագործ արարքները ազդում են խաղի սյուժեի վրա։
Red Dead Redemption 2 խաղը, որպես այդ շրջանի ամենսպասված և մեծ մասշտաբներով գովազդված խաղ, սահմանեց մի քանի ռեկորդներ թողարկումից հետո՝ ընդամենը 2 շաբաթ անց արդեն վաճառվել էր խաղի 17 մլն օրինակ ինչն էլ Rockstar կազմակերպությանը բերեց ավելի քան 725 մլն դոլլար շահույթ։ Այն մամուլի կողմից ստացավ ամենաբարձր գնահատականները։ 2018 թվականի տվյալներով խաղը ստացել է մի շարք հեղինակավոր մրցանականեր, այդ թվում «Քննադատների ընտրություն» Golden Joystick Awards մրցանակաբաշխության ժամանակ, «Լավագույն պատմություն» և «Լավագույն սոունդթրեք» մրցանակները The Game Awards-ի ժամանակ։ Ինչպես նաև 2018 թվականին խաղը դարձավ ամենտարյա D.I.C.E. Awards մրցանակաբաշխության դափնեկիր։
Խաղի ընթացք
Red Dead Redemption 2-ը իրենից ներկայացնում է հրաձգություն առաջին և երրորդ դեմքից բաց աշխարհով՝ արևմտյան հոգով։ Միայն մեկ խաղացող համար նախատեսված խաղի սյուժեն պատմում է 19-րդ դարում Վայր արևմուտքում ապրող մարդու և գործունեության մասին ։ Խաղում մանրամասն մշակված է բաց աշխարհը։
Պատվի սանդղակ
Ինչպես խաղի նախկին մասերում այստեղ էլ գոյություն ունի «պատվի սանդղակ», որը որոշվում է խաղացողի արարքներով՝ բարեսրտությամբ և բարի արարքներով (անծանոթի օգնություն, անձնազոհություն, մեծահոգություն) մեծանում է Արթուրի հեղիանկությունը, որը սանդղակում ցուցադրված է սպիտակ գույնով, այն դեպքում անընդունելի և անբարոյական արարքները (սպանություն, կռվարարություն, կողոպուտ, դաժանություն և այլն), դարձնում են գլխավոր հերոսին տխրահռչակ գանգստերի, և տեղաշարժում կարմիր սանդղակը։ Պատիվը համարվում է խաղի գլխավոր ասպեկտը քանի, որ խաղում կան պահեր որոնք կախված են Արթուրի հեղինակությունից։
Խաղի որոշ պահերին հարկ է լինում որոշել թե ինչ ճանապարհով գնալ քանի, որ բազմաթիվ սարքավորումներ հասանելի են դառնում միայն տվյալ կոնկրետ հեղինակության դեպքում։ Հեղինակությունից է կախված թե շրջական աշխարհը ինչպե կընդունի նրան։ Որքան բարձր է նրա հեղինակույունը այնքան լավ են նրան վերաբերվում բնակիչները, առևտրակաները նրան վաճառում են զինամթերքը զեղջերով, բացի դա նրա համար հասանելի են դառնում բազմաթիվ այլ առաջադրանքներ։
Հերոսներ
Խաղի գլխավոր հերոս է դառնում Դատչա Վան դեր Լինդե բանդաի անդամ Արթուր Մորգանը։ Բացի Արթուրից խաղի բանդայում կան ևս 20 մարդ։ Խաղի վերջնամասում գլխավոր հերոս է դառնում Ջոն Մարտինսոնը։
Պատմություն
Խաղի գործունեությունը սկսում է 1899 թվականին, երբ քաղաքային լաստի անհաջող առևանգման փորձից հետո, Դատչա Վան Դեր Լինդը փախչում է ոստիկաններից, թողնելով իրենց ողջ փողերը Սև ջրում (Blackwater): Հասկանալով, որ անօրինակության վերջը եկել է, հանցախումբը որոշում է վաստակել բավարար քանակով գումար, որպեսզի նրանք գնան հանգստի։ Նրանք թալանում են Լեվիտ Կորնուոլլին պատկանող գնացքը, ի պատասխան սրան Կորնուոլլը վարձում է գործակալի Պինկերտոն անունով գործակալի, որպեսզի բռնի նրանց։
Վալենտայնում Կորնուոլլի մարդկանց հետ տեղի ունեցած հրաձգությունից հետո, Դատչ հանցախումբը լքում է Նյու-Հաննովերը և մեկնում Լեմոյն նահանգ։ Այնտեղ նրանք հանդիպում են երկու թշնամի ընտանիքների` Գրեիներին և Բրեյնտուետների։ Դատչը փորձում է սրել նրանց հարաբերություններ, սակայն այդ մասին իմանում են Գրեիները, հետապնդում են նրանց և սպանում հանցախմբի անդամ Շոն Մակգուայրին, իսկ Բրեյնտուետները գողանում են նրա որդուն՝ Ջեկին։ Հանցախումբը ընդունում է փոխադարձ խաղաղության պայմանը, և տեղեկանում, որ Ջեկը գտնվում է հանցավոր աշխարհի պարագլխի Սեն-Դենի մոտ։ Բրոնտեն որոշում է բաց թողել տղային, սակայն դրա համար Ջոնը և Արթուրը պետք է նրա համար կատարեի առաջադրանք։ Նրանք պետք է թալանեին տրանվայի կայարանը, սակայն առաջադրանքը կատարելու ժամանկ նրանք ընկնում են թակարդը։ Հետապնդումից ազատվելով, Դատչը որոշում է վրեժխնդիր լինել, և առևանգելով Բրոնտենին սպանում են նրան և նրանով կերակրում ալիգատորին։
Վան դեր Լինդեն հասկաում է, որ հանցախումբը ԱՄՆ-ում ապագա չունի և որոշում է թալանել Սեն-Դենիում գտնվող խոշոր բանկը և վերցնելով փողերը փախչել Ավստրալիա կամ Տահիտի։ Սակայն թալանի ժամանակ հանցախմբին շրջափակում են Պինկերտոնները։ Գործակալ Միլտոնը սպանում է Յոսիաին և ձերբակալում Ջոնին և կռվի ընթացքուն սպանվում է նաև Լեննին։ Դատչը, Արթուրը, Բիլլը, Հավերը և Միկան Կուբա մեկնող նավի միջոցով փախչում են քաղաքից։ Նավը ընկնում է փոթորկի մեջ և խորտակվում, իսկ մարդիկ ընկնում են Գուարմա կղզին, որտեղ էլ նրանք ներ են քաշվում պատերազմի մեջ։ Պատերազմը շաքարեղեգի կալածքատիրոջ և տեղի ստրկությանը մատնված ժողովրդի միջև էր։ Դատչի խումբը օգնում է կալվածքատերերին և այսպիսով ապահովում իրենց ԱՄՆ վերադարձը։
Վերադառնալով, հանցախումբը նորից վերամիավորվում է, սակայն Պիտկերտոնի գործակալները մի անգամից գտնում են նրանց և տեղի ունեցած հրաձգությունից հետո հանցախումբ որոշում է փոխել ճամբարը։ Էբիգեյլը խնդրում է Դատչին փրկել Ջոնին բանտից, սակայն մերժում է ստանում։ Այդ ժամանակ Արթուրը և Սէդին որոշում են դա անել երկուսով։ Նաև Արթուրը իմանում է, որ նա հիվանդացել է տուբերկուլյոզով, որով նա վարակվել էր այն ֆերմերից ումից Լեոպոլդ Շտրաուսի առաջադրանքով հավաքում էր պարտքերը։ Դատչը սկսում է կասկածել Արթուրի հավատարմության վրա այն բանից հետո երբ նա չհնազանդվելով հրահանգին բանտից փրկում է Ջոնին։ Հանցախումբը պառակտվում է, քանի որ Սյուզանը սպանում է Մոլլին դավաճանության համար, իսկ Արթուրը վտարում է Շտրաուին քանի, որ նա միշտ կատարում էր Շտրաուսի «կեղտող գործը»։
Վան դեր Լինդեն օգտգործում է հնդկացիների և Ամերիկայի բանակային ուժերի միջև տեղի ունեցող կոնֆլիկտը, որպեսզի շեղի ուշադրությունը իր վրայից։ Ինչպես նաև Դատչը սպանում է Կորնուոլլին Աննեսբեգում, որից հետո նա Միկաի հետ գծում են ամերիկական գնացք թալանելու ծրագիրը։ Թալանից առաջ Արթուրը զգուշացնում է Ջոն Մարտինսոնին փախչել Էբեգեյլի և Ջեկի հետ և սկսել նոր կյանք։ Չնայած նրա, որ ամենինչ չգնաց հանցախմբի պլանավործի համաձայնմ այնուամենայնիվ նրանց հաջողվում է թալանել գնացը դրա հետ մեկ տեղ կորցնելով Ջոնին։ Դատչը «գնում է» նրա հետևից։ Ճամար վերադառնալու ճանապարհին նրանք հանդիպում են Թիլլին Ջեկի հետ։ Նա տեղեկացնում է, որ գործակալ Միլթոնը բռնել է Էմբիգեյլին և պատրաստվում է տեղափոխել Նյու Յորք, որպեսզի դատի տա սպանության համար։ Միկան համոզում է Դատչին թողնել նրան, ինչին էլ համաձայն էր ողջ հանցախումբը։ Արթուրը հանձնում է իր ողջ գումարը Թիլլին և Սէդի հեը ուղղևորվում Վան-Հորն Էբիգեյլին փրկելու։ Այս դեպքերից հետո Արթուրը ամբողջությամբ հիսաթափվել էր Դատչից, նրան համարելով խելագառ և փողամոլ։ Արթուրը պատրաստվում էր փրկել Էբիգեյլին, սակայն Միլթոնը սպասում էր նրան։ Նա տեղելացնում է, որ Միկան աշխատել է իր հետ այն պահից ի վեր ինչ վերադարձել է Գուարմից, որից հետո նրան ձեռբակալում է, սակայն Էբիգեյլին հաջողվում է ազատվել և նա կրակում է Միլթոնին։ Վան-Հորնից փախուստից հետո տուբերկուլյոզից ամբողջովին թուլացած Արթուրը խնդրում է Սէդին, որ նա Էբիգեյլին տանի որդու մոտ, իսկ նա որոշում է վերադառնալ ճամբար, որպեսզի մաքրի հաշիվները Միկաի հետ։ Որպես շնորհակալություն Էբիգեյլը Արթուրին է տալիս Դատչի պահոցի բանալին, որտղ պահվում էին հանցախբի ողջ գումարը։
Ութ տարի անց, 1907 թվականին, Ջոնը իր ընտանիքի հետ աշխատանք է գտնում մի ագաևակում և վարում խաղաղ կյանք։ Այնտեղ Ջոնը օգնում է իր գործատիրոջը պայքարել հանցագործների դեմ։ Էբիգեյլը մեղադրում է Ջոնին, որ ոչ մի կերպ չի կարողանում ավարտել նախքին կայնքը, որից հետո իր որդու հետ հեռանում է Ջոնից։ Դա ստիպում է Ջոնին բանկից վարկ վերցնել և դրանով Բիչերս-Հոուպում գնում հողատարածք, որի վրա կառուցում է տուն։ Երբ Էբիգեյլը վերադառնում է, Ջոնը նրան առաջարկ է անում։ Մի անգամ ռաչո է ժամանում Սէդին և տեղեկացնում, էր գիտի Միկաի գտնվելու վայրը։ Հերոսները չնայելով Էբիգեյլի բողոքներին մեկնում են նրա հետևից։ Նրանք Միկաին գտնում են սարերում և տեսնում, որ Դատչը նորից աշխատում է նրա հետ։ Սակյան Դատչը կրակում է Միկաի վրա, որով և թույլ է տալիս Ջոնին հասնել նրա հետևից, որից հետո լուռ հեռանում է։ Խրճիթում Ջոնը գտնում է թաքստոց, որի միջից հանված գումարը նա օգտագործում է բանկում ունեղած վարկի մարման համար։ Հետագայում Ջոնը ամուսնանում է Էբիգեյլի հետ և նոր կայնք են սկսում իրենց ռանչոյում։ Սէդին և Չարլզը վերադառնում են իրենց քաղաք։ Վերջին տիտրերի ժամանակ ցուցադրվում է թե ինչպես է գործակալ Ռոսսը հետապնդում և գտնում Ջոն Մարտինսոնին, ինչպես նաև պատմվում է Դատչի հանցախմբի անդամների կյանքից մի քանի դրվագ։
Երաժշտություն
2017 թվականի ապրիլին հայտնվեց մի նորություն ըստ, որ խաղի երաժշտության վրա աշխատում է արգենտինացի կոմպոզիտոր Գուստավո Սանտաոլալյան, ով ավելի վաղ գրել էր The Last of Us խաղի երաժշտությունը, սակայն խաղի թողարկումից մի քանի օր առաջ հաստատվեց, որ խաղի երաժշտության համար պատասխանատու է Վուդի Ջեկսոնը ։
Ստեղծում
Red Dead Redemption 2 խաղի ստեղծման համար պահանջվեց 8 ամիս, այն դեպքում երբ Rockstar Games-ի կողմից թողարկված այլ խաղերի համար աշխատել էին առանձին ստուդիաներ առանձին երկրերից (Rockstar North կամ Rockstar San Diego), ապա այս խաղի թողարկման գործում իրենց ներդրումն են ունեցել այս որոլորտի հզոր ներկայցուցիչներ ողջ աշխարհից, որոնք աշխատել են միահամուռ ուժերով ։ Խաղը թողարկվել է Rockstar-ի կողմից թողարկված նոր խաղային շարժիչի՝ Rockstar Advanced Game Engine հիման վրա ։
Առաջին տեղեկություն
Rockstar Games-ը խաղի վրա աշխատելու մասին հաստատեց 2012 թվականի հուլիսի 12-ին ։ Ավելի ուշ, օգոստոսին Take-Two Interactive-ը շուկայում գրանցեց   ապրանքանիշը   ։ 2013 թվականի մարտի 7-ին Wedbush Transformational Technologies կոնֆերանսի ժամանակ Take-Two-ի գլխավոր օպերացիոն տնօրենը պատմեց, որ Red Dead շատ մեծ նշանակություն ունի իրենց կազմակերպության համար ։ 2015 թվականին գրանցեց   դոմեյնը     .։
2016 թվականի ապրիլի 13-ին համացանցում հայտնվեց լուսակնկար, որում պատկերված էր Red Dead խաղի քարտեզը ։ Մի քանի օր անց, ապրիլի 15-ին, բրիտանական TechRadar հրատարակությունը հայտարարեց, որ քարտեզը համընկնում է իրականությանը       ։ 2016 թվականի մայիսին Rockstar San Diego-ի նախկին նկարիչ Մէտտ Կլայնի վեբ-պորտֆոլիոից գտնել են նկար, որ թվագրված է եղել 2015 թվականի օգոստոսի 17-ին և կրել է «RDR2»-ի ստորագրությունը  ։ Նրանում պատկերված է եղել մի տարածք որտեղ եղել է խրճիթ, որը Red Dead Redemption-ում գոյություն չի ունեցել, ինչպես նաև քրոմոտիկ ձգում, որը հայտնվել է միայն RAGE խաղային շարժիչի նոր տարբերակում Grand Theft Auto V-ի թողարկման հետ միարժամանակ    ։ Եվ միայն խաղային կազմակերպությունների ռեակցիաններից հետո հեղինակը ջնջեց նկարը իր ալբոմից ։ 2016 թվականի հուլիսի 11-ին Rockstar London-ում աշխատող նկարիչ Ռախիլ Դոյմոնի անձնական կայքում գտնվեց անհայտ նախագծի նկարներ վայրի արևմուտքի թեմատիկայով, ավելի ուշ դրանք նույնպես ջնջվեցին  ։
Անոնս և թողարկում
Սկսած 2016 թվականի հոկտեմբերի 16-ից միչև հաջորդ օրվա 09:00 EDT, Rockstar Games կազմակերպությունը պաշտոնական կայքում և սոցալիական ցանցերում տեղադրեց խաղի թիզերը, որոում բացառապես պատկերված էր խաղի գեղարվեստական ոճ         ։ Նորության շնորհիվ Take-Two Interactive-ի բաժնետոմսերը գինը աճեց 5,7 % ։ Հոկտեմբերի 18-ին պաշտոնապես ցուցադրվեց խաղի հոլովակը և որոշեց Red Dead Redemption 2-ի թողարկման ամսաթիվը՝ 2017 թվականի աշնանը խաղը թողարկվեց PlayStation 4 и Xbox One համակարգերի համար        ։ Այն բանից հետո երբ հայտարարվեց, որը խաղը կթողարկվի միայն խաղային համակարգերի համար, որոշ խաղասերներ պետացիա սկսեցին խաղը համակրգիչների համար թողարկելու խնդրանքով ։
Հրապարակված հոլովակում հիմանականում ցուցադրվեց խաղի լանդշաֆտը, բնությունը և քաղաքային համայնքները, խաղի ֆոնում հնչում է ձայն, որը խորհուրդ էր տալիս, որ երբ գա ժամանակը առանց ետ նայելու փախչել, հոլովակը ավարտում է հանցախմբի անդամներից մի քանիսի դեմքերը, որոնք փակված էին բանդանաներով։ Այդ ժամանակ Sony Interactive Entertainment-ը հայտարարեց գործընկերության պայմանագրի մասին ըստ, որի PlayStation 4-ը թողարկումից ավելի շուտ կստանա խաղի հասանելիությունը։ Հոկտեբերի 23-ին խաղի հոլովակը ցուցադրեց Sunday Night Football-ի ժամանակ NBC ալիքով, այս գովազդը Rockstar Games-ի համար արժեցավ 1,4 մլն դոլլար։ 2014 թվականի փետրվարի 7-ին Take-Two-ի գործակալ Շտրաուս Զելնիկը հավատացրեց, որ խաղի բազմաօգտատեր ռեժիմը չի մրցակցի Grand Theft Auto Online-ի հետ։
Red Dead Online-ի թողարկումը տեղի ունեցավ 2018 թվականի նոյեմբերի 27-ին։
2019 թվականի հոկտեմբերի 4-ին Rockstar Games-ը հայտարարեց, որ կթողարկվի Red Dead Redemption 2-ի տարբերակ անձնական համակարգչների համար, Windows օպերացիոն համակարգերի համար։ Թողարկումը տեղի ունեցավ 2019 թվականի նոյեմբերի 5-ին։
Անձնական համակարգիչների համար թողարկված տարբերակը ունի երկու API՝ Vulkan և DirectX 12։ Vulkan-ի օգտագործման ժամանակ հնարավորություն կա ձայնագրել խաղը ոչ միայն Windows 10-ի ժամանակ, այլև օպերացիոն համակարգի նախքին տարբերակների համար։
Արտաքին հղումներ
Կատեգորիա:PlayStation 4 տեսախաղեր Կատեգորիա:Xbox One տեսախաղեր Կատեգորիա:Windows տեսախաղեր Կատեգորիա:Մահը հորինվածքներում Կատեգորիա:Համակարգչային խաղեր
Դիզակի գույները
Դիզակի գույները, նկարչական սիմպոզիում է, որը առաջին անգամ կազմակերպվել է 2017 թվականի սեպտեմբերի 11-16-ը՝ Արցախի Հանրապետության Հադրութ շրջանում։ Սիմպոզիումին մասնակցել են 10 նկարիչներ Հայաստանից և Արցախից ։
Ստեղծման պատմություն
Մտահղացման հեղինակը Գևորգ Բաբախանյանն է, կազմակերպիչը՝ Հադրութի շրջվարչակազմի աշխատակազմի մշակույթի և երիտասարդության հարցերի բաժինը։
«Դիզակի գույները» նկարչական առաջին սիմպոզիումին մասնակցել են՝ Սամվել Թավադյան (Արցախ, Ծովատեղ), Ռուբեն Բարսեղյան (Հայաստան, գ. Կողբ), Աննա Նասիբյան (Հայաստան, գ. Կողբ), Սերգեյ Առուստամյան (Արցախ, Ստեփանակերտ), Գեղամ Գեղամյան (Հայաստան, Եղվարդ), Անի Մխեյան (Հայաստան, Արգավանդ), Արուս Փաշիկյան (Հայաստան, գ. Կողբ), Ավետիս Խաչատրյան (Հայաստան, Երևան), Հովիկ Գասպարյան (ԱՀ նկարիչների միության նախագահ, Արցախ, Ստեփանակերտ), Գևորգ Ընծա Բաբախանյան (Հայաստան, ք. Էջմիածին)։
Նկարիչներն էտյուդներ են արել Հադրութ քաղաքում, Տյաք, Վանք, Տող, Ուխտաձոր և Մեծ Թաղեր գյուղերում։
«Դիզակի գույները» երկրորդ սիմպոզիում
2018 թվականի հունիսի 22-29-ը կազմակերպվել է «Դիզակի գույները» նկարչական 2-րդ սիմպոզիումը միջազգային ձևաչափով, որի ծրագիրը ներառում էր էտյուդներ Հադրութի շրջանի Արփագետիկ, Պլեթանց, Մելիքաշեն, Ծաղկավանք, Բանաձոր, Խանձաձոր գյուղերը ։ Սիմպոզիումին մասնակցել են 18 նկարիչներ Արցախից, Հայաստանից և Ռուսաստանի Դաշնությունից՝ Գևորգ Բաբախանյան, Հովիկ Գասպարյան, Սամվել Թավադյան, Աստղիկ Մելիքսեթյան, Արուս Փաշիկյան, Աննա Նասիբյան, Նատալյա Սյուզևա, Աննա Սլիվկովա, Նատալյա Շեպելևա, Միշա Գրիգորյան, Կոնստանտին Դոլգաշով, Մերի Կարապետյան, Արամ Ենգիբարյան, Միքայել Հարությունյան, Արմինե Ավագյան, Գեղամ Բաբայան, Արտաշես Պետրոսյան, Գարեգին Կիզիրյան։
2018 թվականի հոկտեմբերի 12-ին Ստեփանակերտի պատկերասրահում կազմակերպվել է «Դիզակի գույները» նկարչական սիմպոզիումի 1-ին և 2-րդ տարիների մասնակիցների աշխատանքների ցուցահանդեսը ։
«Դիզակի գույները» երրորդ սիմպոզիում
2019 թվականին Հադրութում կազմակերպվել է «Դիզակի գույները» միջազգային 3-րդ սիմ­պո­զիու­մը, որին մաս­նակ­ցել է 15 նկա­րիչ աշ­խար­հի 8 երկ­րից` Հո­վիկ Գաս­պա­րյան (Ար­ցա­խի նկա­րիչ­նե­րի միու­թյան նա­խա­գահ, Շու­շի), Սամ­վել Թա­վա­դյան (Ար­ցախ, Ծո­վա­տեղ), Գևորգ Բա­բա­խա­նյան-Ըն­ծա (Հայաստան, Էջ­միա­ծին), Է­թի Ջա­փա­րի­ձե (Վրաս­տան, Թիֆ­լիս), Պա­վել Մուն­տիև (ՌԴ, Սոր­տա­վա­լա), Ար­մի­նե Ա­վա­գի­մյան (Ար­ցախ, Ստե­փա­նա­կերտ), Նի­նա Բոն­դա­րեն­կո (Ուկ­րաի­նա, Կիև), Յու­լյա Ան­տո­նյուկ (Բե­լա­ռուս, Մինսկ), Գո­հար Հա­րու­թյու­նյան (Հայաստան, Էջ­միա­ծին), Պու­նամ Չանդ­րի­կա Տա­գի (Հնդ­կաս­տան, Դե­լի), Յուր­գա Ավ­գուս­տայ­տի­տե (Լիտ­վա, Վիլ­նյուս), Յա­րոս­լավ Բոն­դա­րեն­կո (Ուկ­րաի­նա, Կիև), Սեր­գեյ Խա­չատ­րյան-Սեր­խաչ (Հայաստան, Երևան), Աբ­գար Խա­չատ­րյան (Հայաստան, Երևան), Վա­չա­գան Ա­լո­յան (Հայաստան, Ար­թիկ) ։
«Դիզակի գույները» չորրորդ սիմպոզիում
2020թ՝ նախ համավարակի, ապա 44-օրյա պատերազմի պատճառով սիմպոզիում չի կազմակերպվել։
2021 թվականի հուլիսի 5-12-ն Արցախում կազմակերպվել է «Դիզակի գույները» միջազգային 4-րդ սիմ­պո­զիու­մը, որին մաս­նակ­ցել է 18 նկա­րիչ՝ Արցախից, Հայաստանից, Վրաստանից, Ռուսաստանից, Գերմանիայից, Բելառուսից, Ուկրաինայից ։ Սիմպոզիումի մասնակիցները եղել են ք. Ստեփանակերտում, Մարտունու, Մարտակերտի և Ասկերանի շրջաններում և հնարավորություն են ունեցել ծանոթանալ Արցախ աշխարհին, իրենց կտավներում արտացոլել Արցախի փրկված պատմության պատառիկները։ Նրանք կատարել են նաև Հադրութի շրջանը պատկերող լուսանկարներից արտատպումներ՝ գեղանկարների տեսքով։
«Դիզակի գույները» սիմպոզիումի կտավները «Դիզակ ԱՐՏ» ՄԵԿ-ում
2020թ պատերազմի արդյունքում Հադրութի շրջանն անցավ ադրբեջանական վերահսկողության տակ։
Կտավների մեծ մասը մնաց Հադրութում։ Փրկված 26 կտավներ այժմ մշտական ցուցադրության են Երևան քաղաքում՝ «ԴԻԶԱԿ ԱՐՏ» մշակութային կենտրոնում։
Ծանոթագրություններ
5. https://www.facebook.com/dizaktert/posts/4235555353193310/
ՏոտոԳեյմինգ
ՏոտոԳեյմինգ (TotoGaming), օնլայն և օֆլայն խաղային ծառայությունների լիցենզավորված օպերատոր, որի գլխավոր գրասենյակը գտնվում է Երևանում։ Ընկերությունն խաղադրույքների համար նախատեսված ծառայություններ է ներկայացնում սպորտում և կազինոյում։
Պատմություն
ՏոտոԳեյմինգը հիմնադրվել է 2004 թվականի հունիսի 10-ին՝ գործարկելով սպորտային խաղադրույքների հարթակը։ Հետագայում ընկերությունն ընդլայնել է իր խաղային բիզնեսը՝ ներդնելով նոր պրոդուկտներ։ Այս ընթացքում ընկերությունն ունեցել է մի քանի ռեբրենդինգներ։ Վերջին TotoGaming ռեբրենդինգը կայացել է 2023 թվականի հունիսի 17-ին ։
Գործունեություն
Ի սկզբանե ընկերությունը սկսել է իր գործունեությունը 15 սպասարկման կենտրոններից։ Ներկայումս ունի 12 սպասարկման կենտրոններից բաղկացած ցանց Երևանում և Հայաստանի տարբեր մարզերում։
Ընկերության հիմնական պրոդուկտն է Սպորտ բաժինը, որից սկսվել է TotoGaming-ը։
Սպորտի և Կազինոյի բջջային տարբերակները TotoGaming-ը թողարկել է 2015 թվականին։
Արտաքին հղումներ
Կատեգորիա:2004 հիմնադրումներ Հայաստանում